ZAPISNIK
13. sjednice Vijeća Mjesnog odbora Dankovec
održane dana 14. lipnja 2022. u prostorijama objekta mjesne samouprave
Dankovec, Slanovečka 19, s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 12.sjednice Vijeća Mjesnog odbora Dankovec, održane 17. svibnja 2022.godine.
      Na prijedlog predsjednika, Vijeće jednoglasno  utvrđuje
DNEVNI RED
1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2023.godini  – donošenje zaključka;
2. Prijedlog za postavljanje stupova javne rasvjete na k.č.br.13804 k.o. Čučerje Novo – donošenje zaključka ;
3. Prijedlog za rješavanje prometne problematike u ulici Pustika  – donošenje zaključka;
4. Pitanja , prijedlozi i obavijesti

Ad 1.  Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2023. godini

           Nakon provedene rasprave, Vijeće jednoglasno donosi 
ZAKLJUČAK
          O utvrđivanju prijedloga prioriteta za Plan komunalnih aktivnosti Gradske četvrti Gornja Dubrava u 2023. 

Prilaže se tablica prioriteta za Plan komunalnih aktivnosti te je ista sastavni dio zapisnika.

             

Ad 2.  Prijedlog za postavljanje stupova javne rasvjete na k.č.br. 13804 k.o. ČUČERJE  NOVO
           Nakon provedene rasprave, Vijeće jednoglasno donosi 
ZAKLJUČAK
Predlaže se postavljanje tri stupa javne rasvjete na k.č.br.13804 k.o. Čučerje Novo, i to od južne dijela čestice prema sjevernom dijelu.
           
Ad 3.  Prijedlog za rješavanje prometne problematike u ulici Pustika
            Nakon provedene rasprave Vijeće jednoglasno donosi 
ZAKLJUČAK
	1. Dana 30. ožujka 2022. proveden je terenski očevid vezano uz povećanje prometne sigurnosti u ulici Pustika, uz prisustvo predstavnika Gradske četvrti Gornja Dubrava, Gradskog ureda za mjesnu samoupravu civilnu zaštitu i sigurnost, MUP-a, II. Postaje prometne policije, Zagrebačkog holdinga d.o.o., Podružnice Zagrebačke ceste i Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektor za promet, te je utvrđena potreba uspostave jednosmjernog prometa u navedenoj ulici.
	2. Predlaže se proširenje kolnika ulice Pustika kod kbr.16  prema k.č.br.13876 k.o. Čučerje Novo na kojoj čestici (javnoj površini) se nalazi sagrađen potporni zid, na način da se isti izmijesti.
3. Gore navedeno predlaže se u svrhu uspostave jednosmjernog prometa u Ulici Pustika te radi lakšeg prometovanja istom (osobito vozilima javnih službi). 
[bookmark: _GoBack]
Ad 4.  Pitanja, prijedlozi i obavijesti
           Po ovoj točki nije bilo pitanja i prijedloga.

Završeno u 20:30 sati.
KLASA: 024-08/22-003/1241
URBROJ: 251-13-11-5-22-2
U Zagrebu, 14. lipnja 2022.godine

Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                    Ivica Ivanović

______________________                                                                ______________________

